ประธานุวุฒิสภา ยืนยันวุฒิสภามีความเป็นเอกภาพทำงานโดยไม่มีใบสั่งใดๆ
นายพรเพชร วิชิตชลชัย ประธานวุฒิสภา กล่าวว่า วุฒิสภายอมรับข้อท้วงติงของประชาชนเกี่ยวกับการทำงานที่ผ่านมาของวุฒิสภาโดยเฉพาะในช่วงปีแรก แต่หลังจากนั้นประชาชนเข้าใจว่า สมาชิกวุฒิสภาได้ทำตามบทบัญญัติของรัฐธรรมนูญ ซึ่งรู้สึกภูมิใจว่าได้ทำเพื่อประโยชน์ของประเทศชาติ ส่วนเรื่องที่สมาชิกวุฒิสภาร่วมพิจารณาแก้รัฐธรรมนูญนั้น ยอมรับว่า หลายคนมองวุฒิสภาเป็นปัญหา แต่สมาชิกหลายคนได้รับฟังความเห็นและลงคะแนนอย่างเป็นเอกภาพ ยืนยันว่า ไม่มีใบสั่ง ส่วนการที่สมาชิกปรึกษาหารือหรือออกมาให้ความเห็นนั้น มองว่าเป็นเรื่องปกติของการเมืองที่จะสามารถทำได้ พร้อมยืนยันตนเองวางตัวเป็นกลางมาตลอดและไม่เคยสั่ง หรือก้าวก่ายการตัดสินใจของใคร